За други значења на поимот, погл. Матка.

Поглед на кањонот Матка
Поглед на кањонот Матка од врвот Раса
**Матка** — кањон на реката Треска, десна притока на Вардар, зафаќа површина од околу 5.000 хектари и се наоѓа на 17 километри југозападно од Скопје. Според морфогенетските одлики претставува клисура-пробојница. На овој простор посебно внимание заслужуваат карстните облици — десетте пештери со должина од 20 до 176 метри и двата пропасти со длабочина до 35 метри.

Матка претставува еден од најголемите рефугијални центри за време на ледничкиот период, што придонело денес на овој простор да се сретнат голем број реликтни и ендемски растенија и животни.

Од вкупниот број на 1.000 видови на растенија, 20% се ендемити или реликти. Од терциерните реликти, позначајни се кошаниновата темјанушка (*Viola kosaninii*) и наталиевата рамонда (*Ramonda nathaliae*). Во месноста Матка се откриени два нови видови на вистински пајаци и пет лажни скорпии. Во кањонот се регистрирани 119 видови дневни и 140 видови ноќни пеперутки. Значајно е да се напомене и тоа дека во кањонот Матка се среќаваат 77 видови на балкански ендемски мали пеперутки, а уште 18 други видови се нови за науката.

Во рамките на кањонот се наоѓа спелеолошкиот парк „Јовица Гроздановски", наречен според трагично загинатиот алпинист. Паркот е составен од три пештери (Врело, Убава и Крштана), како и една подводна пештера (Подврело)

Културно-историско наследство во кањонот Матка
----------------------------------------------

Поради особеностите на самиот терен и тешката пристапност која нудела поголема сигурност, во минатото во кањонот Матка биле изградени поголем број на цркви и манастири и останати сакрални објекти. Поради големиот број на цркви и манастири, Матка го носи и името *Света Гора*. Денес постојат повеќето цркви од средновековниот период, поголемиот дел се зачувани во целост, а некои се во рушевини или постојат само нивни темели. Во кањонот Матка постојат следниве цркви и манастири:

* Манастир „Успение на Пресвета Богородица"
* Манастир „Свети Никола" Шишевски
* Манастир „Свети Андреја"
* Црква „Свети Спас" со остатоци од ранохристијанските цркви „Света Троица" и „Свети Ѓорѓија"
* Црква „Света Недела" (во рушевини)

Покрај верските објекти, високо во кањонот Матка, стојат и остатоците (ѕидините) од некогашната средновековна крепост Марков Град. Таа била изградена како збег за населението и манастирските цркви, во времето на доаѓањето на Османлиите.

Галерија
--------

* Кањонот Матка, близу браната на хидроакумулациското езеро МаткаКањонот Матка, близу браната на хидроакумулациското езеро Матка
* Патеката која води кон манастирот „Св. Андреја"Патеката која води кон манастирот „Св. Андреја"
* Патеката која води кон манастирот „Св. Андреја"Патеката која води кон манастирот „Св. Андреја"
* Поглед на кањонот МаткаПоглед на кањонот Матка
* Црквата „Св. Андреја"Црквата „Св. Андреја"
* Шума во кањонот, над која се наоѓа Шишевскиот манастирШума во кањонот, над која се наоѓа Шишевскиот манастир
* Кањон МаткаКањон Матка
* Ресторан кај манастирот „Св. Андреја"Ресторан кај манастирот „Св. Андреја"
* Поглед на браната на езерото МаткаПоглед на браната на езерото Матка
* Кањон МаткаКањон Матка
* Кањон МаткаКањон Матка

Поврзано
--------

* Треска
* Пештери Врело

Наводи
------

1. ↑  Стефанка Хаџи Пецова, Михаило Зиков, Пене Панев, Душан Манаковиќ, Раде Дренковски, Илија Дроздовски, Вера Коробар, Бисерка Филипова, Стефан Бужаровски, Маликна Ристевска Јорданова (1999). *Планинскиот масив Јакупица: истражување и вреднување на природното богатство*. Студентски збор.CS1-одржување: повеќе имиња: список на автори (link)
2. ↑  "Пештерата Врело во кањонот Матка", *Економија и бизнис*, година 16, број 178, април 2013, стр, 86-87.

Надворешни врски
----------------

|  |  |
| --- | --- |
| Ризница | „Матка (кањон)" на Ризницата ? |

* Официјално мрежно место на кањонот Матка

|  |  |  |  |  |
| --- | --- | --- | --- | --- |
| 

| * п
* р
* у
Клисури во Македонија |
| --- |
|  |
| 
* Бадерска
* Бариќ
* Бислимска
* Бродска
* Велешка
* Демиркаписка
* Дервенска
* Дреновска
* Дримколска
* Злетовска
* Зрновска
* Истибањска
* Карпалак
* Кичевска
* Матка
* Пенска
* Пешти
* Радичка
* Разловска
* Скочивирска
* Таорска
* Шишевска

 | Скочивирската КлисураСкочивирската Клисура |

 |